อยากทราบว่าประจำเดือนไม่มาจะ3เดือนแล้ว ร่างกายผอมโทรมมากค่ะตอนนี้ จะท้องไหมค่ะ
สวัสดีค่ะ ประจำเดือนไม่มา 3 เดือน อาจมีสาเหตุมาจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าค่ะส่วนการที่ร่างกายผอมลงนั้น อาจจะเกี่ยวหรือไม่เกี่ยวกับประจำเดือนก็ได้ และต้องดูว่าผอมลงไปมากแค่ไหนจัดว่าเป็นโรคหรือไม่ควรแจ้งให้แพทย์ที่ตรวจทราบด้วยค่ะสังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์